Ehdotus NEUVOSTON PÄÄTÖS jalankulkijoiden turvallisuutta koskevaan Yhdistyneiden Kansakuntien Euroopan talouskomission sääntöluonnokseen sekä valodiodivalonlähteitä (LED-valonlähteitä) koskevaan Yhdistyneiden Kansakuntien Euroopan talouskomission sääntöluonnokseen ja sen oikaisuihin liittyvästä Euroopan unionin kannasta /* KOM/2011/0435 lopullinen - 2011/0188 (NLE) */





2011/0188 (NLE) Ehdotus NEUVOSTON PÄÄTÖS jalankulkijoiden turvallisuutta koskevaan Yhdistyneiden Kansakuntien Euroopan talouskomission sääntöluonnokseen sekä valodiodivalonlähteitä (LED-valonlähteitä) koskevaan Yhdistyneiden Kansakuntien Euroopan talouskomission sääntöluonnokseen ja sen oikaisuihin liittyvästä Euroopan unionin kannasta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY[1] ja erityisesti sen 4 artiklan 2 kohdan toisen luetelmakohdan, ottaa huomioon Euroopan komission ehdotuksen, ottaa huomioon Euroopan parlamentin lausunnon[2] sekä katsoo seuraavaa: 1. Ajoneuvojen hyväksynnästä jalankulkijoiden turvallisuuden osalta annetun Yhdistyneiden Kansakuntien Euroopan talouskomission (UNECE) sääntöluonnoksen[3] ja ajoneuvojen hyväksynnästä valodiodivalonlähteiden (LED-valonlähteiden) osalta annetun UNECE:n sääntöluonnoksen[4] yhdenmukaisten vaatimusten tarkoituksena on poistaa tekniset esteet vuoden 1958 tarkistetun sopimuksen sopimuspuolten väliseltä moottoriajoneuvojen kaupalta ja varmistaa kyseisten ajoneuvojen korkeatasoinen käyttöturvallisuus ja -suojaus. 2. Euroopan unionin kanta mainittuihin sääntöluonnoksiin olisi määriteltävä, ja lisäksi olisi päätettävä, että Euroopan unioni äänestää komission edustamana näiden luonnosten hyväksymisen puolesta. 3. Euroopan komissio katsoo, että sekä jalankulkijoiden turvallisuutta että valodiodivalonlähteitä (LED-valonlähteitä) koskeva sääntöluonnos olisi sisällytettävä moottoriajoneuvojen tyyppihyväksyntää koskevaan Euroopan unionin järjestelmään, ON PÄÄTTÄNYT SEURAAVAA: 1 artikla Hyväksytään asiakirjaan ECE TRANS/WP.29/2010/127 sisältyvä luonnos UNECE:n säännöksi jalankulkijoiden turvallisuudesta. 2 artikla Hyväksytään asiakirjaan ECE TRANS/WP.29/2010/44 sisältyvä luonnos UNECE:n säännöksi valodiodivalonlähteistä (LED-valonlähteistä). 3 artikla Euroopan unioni äänestää komission edustamana 1 ja 2 artiklassa tarkoitettujen UNECE:n sääntöluonnosten hyväksymisen puolesta Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin hallintokomitean tulevassa kokouksessa. 4 artikla Puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetun Euroopan parlamentin ja neuvoston direktiivin 2007/46/EY 35 ja 36 artiklan säännösten mukaisesti tunnustetaan jalankulkijoiden turvallisuutta koskevan Yhdistyneiden Kansakuntien Euroopan talouskomission sääntöluonnoksen sekä jalankulkijoiden ja muiden loukkaantumiselle alttiiden tienkäyttäjien suojelun huomioon ottamisesta ajoneuvojen tyyppihyväksynnässä annetun Euroopan parlamentin ja neuvoston asetuksen (EY) N:o 78/2009[5] liitteessä I olevassa 3.1, 3.3, 3.4 ja 3.5 kohdassa esitettyjen vaatimusten vastaavuus. 5 artikla UNECE:n sääntöluonnokset jalankulkijoiden turvallisuudesta ja valodiodivalonlähteistä (LED-valonlähteistä) sisällytetään moottoriajoneuvoja koskevaan Euroopan unionin tyyppihyväksyntäjärjestelmään. Tehty Brysselissä Neuvoston puolesta Puheenjohtaja [1] EYVL L 346, 17.12.1997, s. 78. [2] EUVL (…) (ei vielä julkaistu). [3] UNECE:n asiakirja ECE TRANS/WP.29/2010/127. [4] UNECE:n asiakirja ECE TRANS/WP.29/2010/44. [5] EUVL L 35, 4.2.2009, s. 1.